పట్టపగలే, అందరూ ఉన్న సమయంలోనే దొంగలు బ్యాంకును కొల్లగొట్టారు. ఈ ఘటన పంజాబ్ లోని మొహాలీలో చోటుచేసుకుంది. వివరాల్లోకి వెళ్తే... మాస్కులు ధరించిన ఇద్దరు వ్యక్తులు తుపాకులు, కత్తులతో బ్యాంకులోకి చొరబడ్డారు. మహిళా సిబ్బంది మాత్రమే ఆ సమయంలో విధుల్లో ఉన్నారు. సెక్యూరిటీ గార్డు కూడా లేడు. బ్యాంకులోకి చొరబడిన దొంగలు సిబ్బందికి తుపాకీ చూపించి... రూ. 4.8 లక్షల నగదును తీసుకుని పారిపోయారు. కేవలం రెండు నిమిషాల వ్యవధిలోనే తతంగాన్ని ముగించుకుని పరారయ్యారు. పంజాబ్ నేషనల్ బ్యాంకులో ఈ దోపిడీ జరిగింది. కేసు నమోదు చేసిన పోలీసులు... సీసీటీవీ ఫుటేజీ ఆధారంగా దర్యాప్తును ప్రారంభించారు.
pattapagale, andaruu unna samayamlone dongalu byaankunu kollagottaaru. ee ghatana panjab loni mohalilo chotuchesukundi. vivaraalloki velte... maaskulu dharinchina iddaru vyaktulu tupaakulu, kattulatho byaankuloki chorabaddaaru. mahila sibbandi matrame aa samayamlo vidhullo unnaaru. security gaardu kuudaa ledu. byaankuloki chorabadina dongalu sibbandiki tupaki chuupinchi... roo. 4.8 lakshala nagadunu teesukuni paaripoyaaru. kevalam rendu nimishaala vyavadhiloonae tatamgaanni muginchukuni pararayyaru. panjab neshanal byaankulo ee dopidi jarigindi. kesu namodu chesina poliisulu... cctv futagey aadhaaramgaa daryaaptunu praarambhinchaaru.